Сәнғәттең башҡа төрҙәре м ‑ н бер рәттән Т.м. күренештең эмоциональ фоны булып хеҙмәт итә , персонаждарҙы , соц. мөхитте характерлай , тарихи һәм милли колоритты күҙ алдына баҫтыра , конфликт үҫешенең төп этаптарын билдәләй , ҡайһы берҙә сәхнәнән ситтә барған ваҡиғалар т ‑ да хикәйәләй , спектаклдең төп фекерен асыҡларға ярҙам итә . Т.м. пьеса сюжетынан сығып яҙылырға һәм драматург тарафынан хәл ителергә ( тауыш сигналдары , йырҙар , бейеүҙәр , музыка ҡоралдарында уйнау һ.б. ) йәки реж. концепцияһын тулыраҡ кәүҙәләндереү өсөн постановканы әҙерләү барышында индерелергә ( әҙер муз. әҫәрҙәр араһынан һайлап алынырға йәки спектаклгә махсус рәүештә ижад ителергә ) мөмкин .